《送从道》
宋代·孔平仲

去年风云搅天暗，君马区区之海涯。

今年苦寒又访别，正是去年行役时。信阳虽远重来得，小桃常探春消息。

如今官满去不返，又见花开谁记忆。乾坤浩荡归无乡，岁月峥嵘老相逼。

一官奔走随所使，后期会合知南北。篇诗惜别人少和，须知此别真可惜。

黄髯半醉舌若蜚，它日樽前无此客。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。